الاناشيد الشعبيه للاطفال
:: الانشودة الشعبية القديمة للأطفال ::
أماه أبغي لقمة **** واللقمة من البرمة
والبرمة من الحطب **** والحطب يبغي قدوم
والقدوم عند الحداد **** والحداد يبغي فلوس
والفلوس عند العروس **** والعروس تبغي رجل
والرجل يبغي أولاد **** والأولاد يبغوا حليب
والحليب عن البقر **** والبقر يبغي حشيش
والحشيش من المطر **** والمطر من عند الله
لا اله إلا الله **** محمد رسول الله
حمامة نودي نودي … سلمي على سيودي
سيودي راح المكة …يجيب ثوب العكة
ويحطة في صندوقي .. صندوقي مالة مفتاح
والمفتاح عند الحداد … والحداد يبغي فلووس
والفلووس عند العروس… والعرووس تبغي رجل
والرجل يبغي اولاد .. والاولاد يبغون حليب
والحليب فعند البقر .. والبقر يبغوون حشيش
والحشيش فوق الجبل .. والجبل يبغي مطر
والمطر من عند الله .. لااله الا الله محمد رسوول الله
حرارتي مرارتي ** صبع الطويل لجارتي
ولأمناإلى الشط ** إلى غريب المنزلي
جانا الصبي الهاشمي ** يلعب على ضوء القمر
ياسليسه دليني ** بالعنب والتيني
زلحتش ملعتش ** بالسيف أو السجيني
زانة زانة زانة
وطه في اللجانة
طواها ماطواها
طواها حبيب رمان
ورمان الوديعة
خنافرها الوسيعة
كل بيت حبة حبة
وتنفتق هل الدبة (مودبتي طبعاً الياهل الي انا يالس اسويها له )
ونقول "شوق شوق يالبطة"
شوق شوق يالبطة
انعل ابوالمحطة
محطة الشويلة
شويلة راحت البر
تيب عيشي لخضر
وتحطه في صواني
صواني بيت خالي
وخالي خلخل الدور
وخلخل دار منصور
ويافاطمة بنت النبي اخذي كتابك وانزلي
بيت حميد احترق
صبوعليه قطرة مرق
ياسليـسـه دليـنـي ** بالعـنـب والتيـنـي
ان كان ما تدليني ** جتنا بنية من قطر
فيها زعازيع ومطر ** فيها صبي غاوي
مداوي يمقطع الصروالي
عصفوري غني غني ** على جناحك طيرني
وديني للباساتين ** اكل خوخ وآكل تين
فرحني فرحة العيد ** لبسني خاتم جديد
مرجحانة العيد العيد العيد
ودي ابوي ابعيد ابعيد ابعيد
وجيبيه بالسلامة السلامة
لاتحرمينا من جديدج
تحيااتي لج
::
السلام عليكم ورحمة الله وبركاته
::
::
يسلموا على الموضوع وينطيهم العافيه
::
في انتظار جديدك ..
الله يرحم زمان اول ..
بنتظار جديدج
وتسلم عالرد الغالي
مشكور عالرد
تسلمين يالغلا
ولا تحرمينا من جديدج
وإن شاء الله ما أحرمكم من يديدي
ونتريا منج المزيد
لج تحياتي